මහනුවර යනු අතීතයේ සිට පාරම්පරික හස්තකර්මාන්තකරුවන්ගේ තෝතැන්නක්.ඔවුන්ගේ දෑතින් නිමවෙන අපූරු නිර්මාණ ඉහළ මිල ගණන් යටතේ දෙස් විදෙස් වෙළෙඳපොලේ අළෙවි කෙරෙන්නේද ඒ නිසාමයි.නමුත් කොවිඩ් වසංගත තත්ත්වය හමුවේ අදවනවිට මෙම හස්ත කර්මාන්තයට අත්ව ඇත්තේ ඛේදනීය ඉරණමක්.සංචාරක පාරාදීසයක් වන මහනුවර දිස්ත්‍රික්කයේ සුළු හා මධ්‍ය පරිමාණ වශයෙන් බොහෝ දෙනෙකු අත්කම් නිර්මාණ සකසා දිවි සරිකරගැනීමට හුරුපුරුදුව සිටිනවා.නමුත් පාස්කු ප්‍රහාරය මෙන්ම පසුගිය වසරේ සිට ලොවම වෙලාගත් කොවිඩ් වසංගත තත්ත්වය හමුවේ ඔවුන්ගේ ජනජීවිතයට එල්ල වී ඇත්තේ සුළුපටු බලපෑමක් නොවේ.සිය හස්ත කර්මාන්ත වෙනුවෙන් විශාල වශයෙන් ණය ලබාගෙන ආයෝජනය කිරීමෙන් තමන් මේ වනවිට දැඩි දුෂ්කරතාවට පත්ව ඇති බවයි.